b'\n_START_ARTICLE_\nRuud Stokvis\n_START_PARAGRAPH_\nRudolf "Ruud" Stokvis (f\xc3\xb8dt 24. april 1943 i Amsterdam, Holland) er en hollandsk tidligere roer._NEWLINE_Stokvis vandt (sammen med Roel Luynenburg) bronze i toer uden styrmand ved OL 1972 i M\xc3\xbcnchen efter en finale, hvor den \xc3\xb8sttyske b\xc3\xa5d, roet af Siegfried Brietzke og Wolfgang Mager, vandt guld, mens schweizerne Heinrich Fischer og Alfred Bachmann fik s\xc3\xb8lv. Han deltog ogs\xc3\xa5 i samme disciplin ved OL 1968 i Mexico City._NEWLINE_Stokvis var ogs\xc3\xa5 med i den hollandske firer uden styrmand, der vandt bronze ved VM i 1966.'